小洲村

小洲村，亦叫瀛洲，喺廣州市海珠區東南面，三面環水，北接土華村，西臨西江涌，東臨細涌，有四百一十七萬方咁大。元朝邱、黃、梁、饒、林、鍾六姓開村，後來簡姓遷入成咗大姓。清朝係番禺縣彬社二十四鄉之一。二十世紀中期，吞併隔籬嘅西江村，小洲村面積擴大。2001年，成為廣東省生態示範村。

街約分佈
主街：西成大街、西浦大街、西園大街、中華大街、細橋大街、林坑大街、倚山大街、新南大街、新路大街、高橋大街、東源大街、東道大街、東慶大街、蓮塘大街、登瀛大街、拱北大街、南勝大街、塘邊大街、低洲大街、較水環大街。
里巷：安定里、源盛里、聖德里、洪聖里、林巷、社巷、洪福巷、暘谷巷。

古蹟
神廟
玉虛宮：即北帝廟，喺拱北大街。
三帝廟：喺登瀛四巷，清道光廿三年起好，光緒五年重修。兩進兩廊一天井磚木石建構，面闊6.05m，總進深15.9m，座西北向東南。
簡佛祖廟：喺登瀛四巷，民國元年起好，係座西北向東南嘅前亭後廟建築，祭祀番禺屏山簡氏先祖。
天后宮：喺東渡大街，幾時起好無從考證，清乾隆、同治年間重修。
洪聖廟：喺洪聖里。

祠堂

其他
小洲村牆：喺登瀛外街1號到登瀛新街一巷11號。皇清咸豐年間，小洲村起牆自衛。牆係用青磚砌嘅，成面牆有六十米咁長，三米咁高，廿七公分咁厚。牆上面有好多個長方形嘅窿，離個地兩米幾高，兩個窿之間距離兩米，呢啲窿愛來觀察形勢，又可以塞支槍落去打。牆有大門行入登瀛大街，道門用花崗石同青磚砌。
瀛洲八景：中華民國十三年，小洲評出過「八景」。
三鄉鄉約：西江、土華、小洲三鄉鄉約。
民居群：有青磚花石基嘅清朝民居一百一十五座。有三間蠔殼屋，分別喺西園三巷9號、社巷24號同南洲大街。
小洲古橋：現存五條。
古碼頭：有登瀛古埗、牌坊碼頭。
簡氏始祖墓：喺財寶崗。
民國十九年廣州市界碑：喺牌坊碼頭。
小洲禮堂：蘇聯式禮堂，1959年起好。長52.6m，闊22.5m，兩層樓高。前邊有3級臺階上地坪，外墻土黃色，正墻正門二樓上邊有好大粒紅嘅灰塑五角星，落邊寫「廣州郊區新滘公社小洲人民禮堂」，禮堂中間掛「高舉毛澤東思想偉大紅旗奮勇前進」標語。雖然禮堂出面維持咗前蘇聯嘅公共建築特色，但入面係典型嘅中國南方磚木架構。
明朝古井
府第：簡叔琳進士第、司馬第

交通
搭車
巴士35路、86路、252路、298路、565路

輪渡
登瀛碼頭
牌坊碼頭

攷
《廣州市文物普查彙編》
《海珠區志》
《瀛洲遊·廣州市小洲村導遊圖》

小洲村 海珠区档案公众信息网
 广州小洲村 華夏知青
 小洲村 攜程旅遊

類:廣州地理
類:海珠區自然村
類:廣州旅遊景點